ΓΡΑΠΤΗ ΕΡΩΤΗΣΗ P-2279/02

υποβολή: Carles-Alfred Gasliba i Bhm (ELDR) προς την Επιτροπή

(18 Ιουλίου 2002)

Θέμα: Τροποποίηση της ισπανικής νομοθεσίας περί φορολογίας του εισοδήματος των φυσικών προσώπων

Στις 5 Ιουνίου 2002 το ισπανικό κράτος δημοσίευσε στην Επίσημη Εφημερίδα των Γενικών Κόρτες, το νομοσχέδιο μερικής μεταρρύθμισης της φορολογίας του εισοδήματος των φυσικών προσώπων (το οποίο διέπεται από το νόμο 40/1998, της 9ης Δεκεμβρίου 1998) μαζί με άλλους φορολογικούς κανόνες για την Ισπανία. Η εν λόγω μεταρρύθμισης θα τεθεί σε ισχύ από 1ης Ιανουαρίου 2003.

Το άρθρο 77 του νόμου 40/1998 προβλέπει το φορολογικό καθεστώς που ισχύει για τα ισπανικά φυσικά πρόσωπα τα οποία εισπράττουν εισοδήματα που προέρχονται από τη συμμετοχή τους σε οργανισμούς συλλογικών επενδύσεων ανεξάρτητα από την προέλευσή τους, ισπανική ή μη. Η τροποποίηση την οποία θέλει να επιφέρει η ισπανική κυβέρνησηποτίθεται ότι θα παράσχει φορολογικά οφέλη στους δικαιούχους οι οποίοι μεταφέρουν τις συμμετοχές τους από οργανισμούς μη εταιρικού χαρακτήρα προς άλλα είδη κεφαλαίων που βασίζονται στην έκδοση τίτλων. Αυτά τα φορολογικά οφέλη δεν αφορούν τις μεταφορές κεφαλαίων από ή προς οργανισμού εταιρικής φύσης. Δεδομένου ότι οι περισσότεροι οργανισμοί εταιρικής φύσης που λειτουργούν στην Ισπανία είναι ξένοι, μπορεί να θεωρηθεί η μεταρρύθμιση αυτή φρένο στον ελεύθερο ανταγωνισμό ή μια μορφή ντε φάκτο προστατευτισμού που επιβάλλεται από τις ισπανικές αρχές·

Η προαναφερθείσα περίπτωση συμβιβάζεται προς την απόφαση που εξέδωσε το Δικαστήριο στις 5 Ιουνίου 1997, για τηνπόθεση C-398/95, SETTG, και προς το άρθρο 49 της Συνθήκης ΕΚ το οποίο απαγορεύει κάθε περιοριστικό μέτρο που θα μπορούσε να αποτρέψει τις δραστηριότητες ενός φορέα παροχήςπηρεσιών ανεξάρτητα από την εθνικότητά του·

Έχει η Επιτροπή επίγνωση της διάκρισης που θα προκληθεί εις βάρος των ευρωπαϊκών οργανισμών συλλογικών επενδύσεων εταιρικής φύσης που λειτουργούν στην

Ισπανία, από την τροποποίηση που προβλέπουν να επιφέρουν οι ισπανικές αρχές με την εν λόγω μεταρρύθμιση του φορολογικού καθεστώτος που εφαρμόζεται στις μεταφορές κεφαλαίων από ισπανικά φυσικά πρόσωπα προς οργανισμούς συλλογικών επενδύσεων μη εταιρικής φύσης, είτε αυτοί είναι ισπανικοί είτε ευρωπαϊκοί, εναρμονισμένοι από την οδηγία 85/611/ΕΟΚ(1)·

(1) ΕΕ L 375 της 31.12.1985, σελ. 3.

Απάντηση του κ. Bolkestein εξ ονόματος της Επιτροπής

(2 Οκτωβρίου 2002)

Η Επιτροπή έχει λάβει γνώση του νομοσχεδίου για τη μεταρρύθμιση της φορολογίας του εισοδήματος των φυσικών προσώπων (το οποίο διέπεται από το νόμο 40/1998 της 9ης Δεκεμβρίου 1998) και άλλων ισπανικών φορολογικών μέτρων, όπως δημοσιεύθηκαν στην Επίσημη Εφημερίδα του Ισπανικού Κοινοβουλίου.

Η οδηγία 85/611/ΕΟΚ του Συμβουλίου της 20ής Δεκεμβρίου σχετικά με ορισμένους οργανισμούς συλλογικών επενδύσεων σε κινητές αξίες (ΟΣΕΚΑ), όπως τροποποιήθηκε εκ τωνστέρων, δεν περιέχει φορολογικές διατάξεις σχετικά με τις ΟΣΕΚΑ, ανεξάρτητα από τη νομική μορφή τους (με ή χωρίς νομική προσωπικότητα).

Ωστόσο, σύμφωνα με την πάγια νομολογία του Δικαστηρίου των Ευρωπαϊκών Κοινοτήτων, καίτοι η άμεση φορολογία εμπίπτει στην αποκλειστική αρμοδιότητα των κρατών μελών, αυτά, ωστόσο, δεν παύουν ναποχρεούνται να τηρούν τους κοινοτικούς κανόνες και οφείλουν να ασκούν την αρμοδιότητά τους αυτή συμμορφούμενα προς το κοινοτικό δίκαιο(1).

Όπως τονίζει το Αξιότιμο Μέλος του Κοινοβουλίου, φαίνεται ότιπάρχει κίνδυνος επακόλουθης μείωσης του ανταγωνισμού και, επιπλέον, δημιουργίας νέου εμποδίου στην ελεύθερη παροχήπηρεσιών στο πλαίσιο της Ένωσης, δεδομένου ότι οι εταιρείες αυτές μπορούν να αισθανθούνποχρεωμένες να μετατρέψουν τη νομική μορφήπό την οποία έχουν συσταθεί σε μορφή κεφαλαίου ώστε να μπορούν να εξακολουθήσουν να αναπτύσσουν επικερδείς δραστηριότητες(2) στην Ισπανία, ενώ, συγχρόνως, δεν θα είναι πλέον δυνατό για τις εταιρείες να προτιμούν επενδυτές σε άλλα κράτη μέλη.

Φαίνεται επίσης ότιπάρχει κίνδυνος έμμεσης δυσμενούς διάκρισης των ξένων εταιρειών επενδύσεων που λειτουργούν ως εταιρείες κεφαλαίου.

Η Επιτροπή έχει ήδη έλθει σε επαφή με τις ισπανικές αρχές για να ζητήσει εξηγήσεις για τους λόγους που οδήγησαν στην καθιέρωση διαφοροποιημένης φορολογικής μεταχείρισης του φορολογούμενου ανάλογα με το αν επενδύει σε κοινά κεφάλαια (χωρίς νομική προσωπικότητα) ή σε εταιρείες επενδύσεων (υπό μορφή κεφαλαίου) κατά την έννοια του άρθρου 1 παράγραφος 2 της οδηγίας 85/611/ΕΟΚ. Αν η απάντηση δεν εξαλείψει τις αμφιβολίες που θα μπορούσαν να προκύψουν από τη συμμόρφωση των νέων διατάξεων προς το κοινοτικό δίκαιο (σε περίπτωση που το νομοσχέδιο θεσπιστεί όπως ακριβώς έχει), η Επιτροπή μπορεί να αποφασίσει να λάβει τα απαραίτητα μέτρα που διαθέτει ως θεματοφύλακας των συνθηκών.

(1) Απόφαση της 14.2.1995,πόθεση C-279/93 Schumacker, απόφαση της 11.8.1995,πόθεση C-80/94 Wielockx, απόφαση της 27.6.1996,πόθεση C-107/94 Asscher, απόφαση της 15.5.1997,πόθεση C-250/95 Futura Participations, απόφαση της 15.5.1997,πόθεση C-250/95 Singer, απόφαση της 28.4.1998,πόθεση C-118/96 Safir, απόφαση της 16.7.1998,πόθεση C-264/96 Imperial Chemical Industries, απόφαση της 29.4.1999,πόθεση C-311/97 Royal Bank of Scotland, απόφαση της 6.6.2000,πόθεση C-35/98 Verkooijen.

(2) Απόφαση της 28.1.1986,πόθεση C-270/83 Επιτροπή κατά Γαλλίας και απόφαση της 5.6.1997,πόθεση C-398/95 Σύνδεσμος των εν Ελλάδι Τουριστικών και Ταξιδιωτικών Γραφείων (ΣΕΤΤΓ) κατάπουργού Εργασίας.